रात लगभग 10.30 बजे कई थानों की पुलिस व एसओजी ने उसकी घेराबंदी कर ली। साबिर पत्नी के साथ कमरे में था। सिपाही अंकित ने जैसे ही कमरे का दरवाजा तोड़ा तो साबिर ने ताबड़तोड़ फायरिंग कर दी। सिपाही अंकित के सिर और सीने में गोली लग गई। कोतवाल भगवत भी पैर और कूल्हे में गोली लगने से घायल हो गए। इसी बीच साबिर ने फायरिंग करते हुए छत से कूदकर भागने की कोशिश की। लेकिन पुलिस ने एके 47 से फायरिंग की जिसमें साबिर मारा गया। उसके दो साथी भाग निकलने में सफल रहे। एसपी अजयपाल ने मौके पर पहुंचकर पूरे मामले की जानकारी ली।